**Előterjesztés**

**Körmend város Önkormányzata képviselő-testületének 2019. augusztus 29.-i ülésére**

**Tárgy:** Fedezet biztosítása karbantartási feladatokra

*Tisztelt Képviselő-testület!*

Az önkormányzat képviselő-testülete döntést hozott a Körmendi Szociális Szolgáltató és Információs Központ pince karbantartási munkáinak végrehajtásával kapcsolatban. Az önkormányzat negyedik rendelet módosítása a feladatra 10.600eFt összeget rendelt el.

A pince –amit tornaszobaként használnak - a Thököly u 46. szám alatti épület része. Nagyon erősen vizesedik, amit azonnal meg kell szüntetni. A karbantartási feladatokra az árajánlat alapján a következő összeget kell biztosítani: kőműves munkákra, amely a szigetelési, vakolási, padozatjavítási feladatokat tartalmazza bruttó 16.993.514Ft-ot, a villanyszerelési feladatokra bruttó 537.614Ft-ot. A karbantartási feladatok 2019. évben megvalósításra kerülnek, annak érdekében, hogy minél előbb igénybe tudják venni a helyiséget az ellátottak, mert a jelenlegi állapotban ezen épületrész használhatatlan.

A fentiek alapján összességében 17.531.128Ft-ot kell a feladatra biztosítani, amelyből a 2019. évi költségvetés 10.600.000Ft-ot tartalmaz, és a fennmaradó összeget – 6.931.128Ft-ot - a 2020. évi költségvetésben kell biztosítani. Kérem a Testületet, hogy hozza meg a döntését.

**Határozati javaslat**

Körmend város Önkormányzata Képviselő-testülete elhatározza és egyben kötelezettséget vállal arra, hogy az Önkormányzat 2020. évi költségvetésébe 6.931.128Ft. összeget betervez a Körmend és Kistérsége Önkormányzati Társulás részére történő pénzeszköz átadásként a Thököly utca 46. szám alatti épületben lévő pince karbantartási feladatainak elvégzéséhez kapcsolódóan.

Határidő: 2020. évi költségvetés tervezése

Felelős: polgármester

Körmend, 2019. augusztus 22.

Bebes István

polgármester